**הגנות במשפט הפלילי – סעיפי החוק**

**הגנה עצמית 34י**.

לא יישא אדם באחריות פלילית למעשה שהיה דרוש באופן מיידי כדי להדוף תקיפה שלא כדין שנשקפה ממנה סכנה מוחשית של פגיעה בחייו, בחירותו, בגופו או ברכושו, שלו או של זולתו; ואולם, אין אדם פועל תוך הגנה עצמית מקום שהביא בהתנהגותו הפסולה לתקיפה תוך שהוא צופה מראש את אפשרות התפתחות הדברים.

**צורך 34יא**.

לא יישא אדם באחריות פלילית למעשה שהיה דרוש באופן מיידי להצלת חייו, חירותו, גופו או רכושו, שלו אל של זולתו, מסכנה מוחשית של פגיעה חמורה הנובעת ממצב דברים נתון בשעת המעשה, ולא הייתה לו דרך אחרת אלא לעשותו.

**כורח 34יב**.

לא יישא אדם באחריות פלילית למעשה שנצטווה לעשותו תוך איום שנשקפה ממנו סכנה מוחשית של פגיעה חמורה בחייו, בחירותו, בגופו או ברכושו, שלו או של זולתו, ושאנוס היה לעשותו עקב כך.

**חריגה מן הסביר 34טז**.

הוראות סעיפים 34י, 34יא, ו- 34יב לא יחולו כאשר המעשה לא היה סביר בנסיבות העניין לשם מניעת הפגיעה.



**הגנות במשפט הפלילי – דף עבודה**

גלעד הגיע למרכז תל אביב באמצע הלילה. פתאום ראה קבצן זקן, כמעט מעולף, שביקש משהו לשתות. גלעד, שחשש לחיי הזקן, פרץ לקיוסק סמוך והוציא בקבוקי שתיה להשקות בהם את הזקן. גלעד הועמד לדין באשמת פריצה וגניבה. איזו טענת הגנה יוכל גלעד לטעון?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

יוסי הגיע למקום עבודתו בשעת בוקר מוקדמת. שם חיכה לו אלי ובאיומי ביקש ממנו שיכנס למשרד המנהל, ימצא את כל המסמכים החסויים של המפעל וישרוף אותם. יוסי מצא את המסמכים ושרף אותם. הוא הועמד לדין באשמת הצתה. איזו טענת הגנה יוכל יוסי לטעון?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

גליה הסתובבה בעיר ופתאום הגיח לעברה בחור וניסה לגנוב את תיקה. גלית לא התבלבלה, שלפה את הגז המדמיע שברשותה והתיזה לכיוון עיניו של הבחור. הבחור נפגע קשות בעיניו. גלית הועמדה לדין באשמת תקיפה וגרימת חבלה של ממש. איזו טענת הגנה תוכן גלית לטעון?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שלומי שיחק בכדור, בעט ישירות לכיוון רכב חונה וניפץ לו את השמשה. בעל הרכב, עמי, יצא מהרכב בזעם ושבר לשלומי את הצלעות. האם יוכל עמי לטעון טענת הגנה? אם כן איזו?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מיכל הסתובבה בעיר. לפתע החל לרדוף אחריה גבר כשבידו סכין שלופה. דוד רדף אחרי הרודף ופגע בו. דוד מועמד לדין באשמת תקיפה. האם יוכל לטעון טענת הגנה? אם כן איזו?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_